Vilniaus Kibirkštis

alt=|miniatiūra|218x218px|2022-2023 m. Vilniaus „Kibirkštis“
Vilniaus „Kibirkštis“ – Vilniaus moterų krepšinio klubas. Įkurtas 1961 m., atkurtas 2011 m. Pirmąjį sezoną komanda vadinosi „Kibirkštis-Tichė-IKI“. Komanda rungtyniauja Lietuvos moterų krepšinio lygoje, Baltijos šalių čempionate ir 2022-2023 m. sezone vėl sugrįžo rungtyniauti Europos taurėje.

 Istorija 

 Klubo pavadinimo kaita 

Vilniaus moterų krepšinio klubas įkurtas 1961 m. Klubo pavadinimas dažnai kito. Pirmaisiais metais komanda vadinosi „Kibirkštis“, vėliau pavadinimas buvo pakeistas į „Ryšininkas-Šviesa“, dar vėliau į „Telerina“, o nuo 1995 m. klubas buvo pervadintas į „Lietuvos Telekomas“. Po 10 metų (po 2005–2006 m. sezono) klubas pervadintas į Vilniaus „TEO“.
2011 m., po klubo atkūrimo, Vilniaus komanda vadinosi „Kibirkšties-Tichės-IKI“, po poros metų, 2013–2014 m. sezone, „Kibirkštis-VIČI“, dar po kelių metų – Vilniaus „Kibirkštis“, o nuo 2019–2020 sezono pradžios moterų krepšinio klubo pavadinimas – Vilniaus „Kibirkštis-MRU“. Visgi nuo 2022–2023 m. sezono pradžios sostinės klubo pavadinimas sugrįžo į Vilniaus „Kibirkštis“.

 Klubo atkūrimas 
Pasibaigus 2009–2010 m. sezonui ir pasitraukus pagrindiniam rėmėjui („TEO LT“) klubo veikla buvo sustabdyta. Tačiau sekančiam sezone naujuoju komandos vadovu tapo Rosvaldas Gorbačiovas ir padedant Vilniaus miesto savivaldybei ir Lietuvos krepšinio federacijai klubas atkurtas.

Vos tik įsikūręs, klubas Lietuvoje pelnė daug pergalių, kelis sezonus iš eilės iškovojo aukso medalius Lietuvos moterų krepšinio lygoje. Po metų pertraukos komanda vėl nugalėjo du sezonus iš eilės.

 Pirmasis sezonas 

Pirmąjį (2011–2012 metų) sezoną Lietuvos moterų krepšinio lygoje (LMKL) komanda baigė antroje turnyro lentelės vietoje (18 pergalių/10 pralaimėjimų). Pusfinalyje „Kibirkštis-Tichė-IKI“ įveikė Šiaulių „Rūtą“ (2-0), tačiau finale pralaimėjo Kauno „VIČI-Aisčių“ komandai (2-3) ir iškovojo Lietuvos čempionato sidabro medalius.

„Kibirkštis-Tichė-IKI“ Lietuvos krepšinio federacijos taurės turnyre iškovojo sidabro medalius, finale pralaimėjus Kauno „VIČI-Aisčių“ komandai.

Pirmąjį sezoną Baltijos moterų krepšinio lygoje (BWBL) komanda baigė jau pirmame grupės varžybų etape (6 pergalės/4 pralaimėjimai).

 Antrasis sezonas 

Antrame (2012–2013 metų) sezone klubas pirmą kartą dalyvavo Europos taurės turnyre.

Lietuvos moterų krepšinio lygoje „Kibirkštis-VIČI-IKI“ užėmė pirmąją vietą (24 pergalės/4 pralaimėjimai). Pusfinalyje krepšininkės gana lengvai (2-0) įveikė Kauno „Aistės-LSU“ klubą, o finale nugalėjo (3-0) Kauno rajono „Hoptrans-Sirenos“ komandą. „Kibirkštis-VIČI-IKI“ pirmą kartą atkurto klubo istorijoje iškovojo aukso medalius.

Pirmoji vieta buvo pasiekta ir Lietuvos kepšinio federacijos taurės turnyre. Tik finalo ketverte į turnyrą pasijungusi Vilniaus komanda pusfinalyje įveikė kitą sostinės komandą „Jaunieji talentai“, o finale nugalėjo Kauno rajono „Hoptrans-Sirenos“ komandą.

Baltijos moterų krepšinio lygoje Vilniaus krepšininkės varžytis pradėjo nuo antrojo etapo, „Elito grupės“. B grupėje pasiektos 5 pergalės ir 1 pralaimėjimas. Finaliniame ketverte „Kibirkštis-VIČI-IKI“ užėmė 3 vietą. Pusfinalyje lietuvės pralaimėjo „Minsko Horizont“ krepšininkėms, o mače dėl trečiosios vietos nugalėjo „Cmoki“ ekipą.

Europos taurės turnyre „Kibirkštis-VIČI-IKI“ debiutavo pergale prieš Slovakijos klubą, tačiau grupės varžybose iškovojo 2 pergales ir patyrė 2 pralaimėjimus, bei dėl nesėkmingai susiklosčiusio įmestų/praleistų taškų santykio grupėje užėmė trečią vietą ir į kitą etapą nepateko.

 Trečiasis sezonas 

Trečiąjį (2013–2014 metų) sezoną Vilniaus klubas pirmą kartą dalyvavo prestižiškiausiame Europos turnyre – Eurolygoje.

Debiutiniame sezone Eurolygoje Lietuvos čempionės iškovojo 3 pergales, patyrė 9 pralaimėjimus ir C grupėje užėmė 6-ą vietą tarp 7-ių komandų.

Pirmoji sezono pergalė buvo Lietuvos krepšinio federacijos taurės finale kovo mėnesį Panevėžyje. „Kibirkštis-VIČI“ 83:71 nugalėjo Klaipėdos „Fortūnos“ komandą. Naudingiausia finalo krepšininke buvo pripažinta Vilniaus klubo legionierė iš Latvijos Ieva Krastina, kuri finale pelnė 28 taškus.

Balandžio mėnesį buvo pasiekta ir antroji sezono pergalė. „Kibirkšties-VIČI“ krepšininkės pirmąkart klubo istorijoje laimėjo Baltijos moterų krepšinio lygą. Finale Lietuvos klubas 67:57 nugalėjo Minsko „Horizont“ ekipą iš Baltarusijos. Naudingiausia finalo ketverto žaidėja buvo pripažinta Mantė Kvederavičiūtė, o į simbolinį penketą pateko legionierė Hollie Mershon.

Balandžio mėnesį pasiekta ir trečioji „Kibirkšties-VIČI“ sezono pergalė. Lietuvos moterų krepšinio lygos finalo serijoje vilnietės rezultatu 3-0 įveikė Marijampolės „Sūduvos“ komandą. Sostinės klubo atstovėms buvo įteikti čempionių medaliai ir nugalėtojų taurė, o komandą Vilniaus miesto Rotušėje priėmė Vilniaus meras Artūras Zuokas.

 Ketvirtasis sezonas 

Ketvirtojo sezono (2014–2015 m.) komandos sudėtis buvo stipriai pakeista. Priimta daug jaunų narių, liko vos dvi krepšininkės prieš metus tapusios Lietuvos čempionėmis. Komanda grįžo į Moterų krepšinio Europos taurės turnyrą.

Sugrįžimas į Europos taurės turnyrą nebuvo sėkmingas. Vilniaus krepšininkės per 6 rungtynes iškovojo 1 pergalę, patyrė 5 nesėkmes bei D grupėje užėmė 3 vietą tarp 4 komandų. Vienintelė pergalė lapkričio 13 dieną pasiekta Minske, kai „Kibirkštis-VIČI“ 73:51 nugalėjo „Horizont“ klubą iš Baltarusijos.

Ne itin sėkmingai pasirodyta ir Lietuvos krepšinio federacijos taurės turnyre. Praeitų metų čempionės pirmose rungtynėse 72:82 nusileido Kauno rajono Hoptrans-Sirenų komandai ir, nors atsakomajame mače „Kibirkšties-VIČI“ ekipa laimėjo 6 taškų skirtumu, to nepakako ir ekipa savo pasirodymą baigė ketvirtfinalyje.

„Kibirkšties-VIČI“ komanda dalyvavimą Lietuvos moterų krepšinio lygoje baigė ketvirtfinalyje. Vilnietės reguliariame sezone iškovojo 14 pergalių ir patyrė 14 nesėkmių bei turnyro lentelėje užėmė 5-ąją vietą. Ketvirtfinalyje sostinės krepšininkės serijoje 0-2 nusileido Klaipėdos „Fortūnos“ ekipai ir pasitraukė iš pirmenybių. Pirmą kartą komandos istorijoje ji nepasiekė LMKL finalo.

 Laimėjimai 

SezonasLietuvos moterų krepšinio lygaMoterų EurolygaBaltijos šalių turnyrai2020–21I vieta--2019–20III vieta-III vieta2018–19II vieta--2017–18III vieta--2016–17III vieta--2014–15I vieta-I vieta2013–14I vieta-III vieta2012–13II vieta--2010–11I vieta--2009–10I vieta--2008–09I vieta--2007–08I vieta--2006–07I vieta4 vietaI vieta2005–06I vietaIII vietaI vieta2004–05I vieta-I vieta2003–04I vieta-I vieta2002–03I vieta-I vieta2001–02I vieta-I vieta2000–01I vieta-I vieta1996-97I vieta--1995-96I vieta--1993-04I vieta--1992-03I vieta--1991-02I vieta--1990-91I vieta--

 Sudėtis 

+„Kibirkštis“ komandos sudėtis 2022–2023 m. sezone Nr.  Žaidėja  Pozicija  Tautybė 2  Laura Juškaitė  PF, SF  Lietuvė 4  Justina Kraujūnaitė  PG Lietuvė 5  Karolina Kazočiūnaitė  SF, PF Lietuvė 7  Gintarė Mažionytė  PF Lietuvė 8  Gerda Raulušaitytė  PF, C Lietuvė 9  Gabrielė Šulskė  PG, SG Lietuvė 10  Dominyka Gerkytė SG Lietuvė 11  Ugnė Sirtautaitė PF, C Lietuvė 12  Eglė Zabotkaitė SF, SG Lietuvė 13  Gintarė Petronytė C Lietuvė 19  Livija Sakevičiūtė C, PF Lietuvė 77  Justina Miknaitė SG, SF Lietuvė

 Vyr. Treneris: Gitautas Kievinas
 Trenerio asistentė: Sandra Linkevičienė
 Fizinio rengimo treneris: Ugnius Savickas
 Kineziterapeutė: Indrė Venskevičiūtė
 Direktorius: Gytis Šukys
 Komandos vadovas: Erikas Petrikas

 Apranga 
Nuo klubo įkūrimo aprangose dominavo juoda-balta spalvos. 2019–2020 metų sezone tradicija buvo pakeista ir aprangų spalvos tapo žydra-balta. 2020–2021 metų sezone komanda grįžo prie standartinių komandos spalvų.
alt=|none|miniatiūra|461x461px|Rungtynių išvykoje spalva – juoda, rungtynių namuose spalva – balta2022-2023 m. sezone Vilniaus „Kibirkšties“ spalvos vėl pakito. Vilniečių apranga nusispalvino raudona-balta-juoda spalvomis.

 Dubleriai 
2016 metais Kibirkšties klubas pradėjo ilgalaikį projektą įkurdamas Kibirkšties dublerių ekipą. „VKM-Kibirkštis-MRU“ komandoje žaidžia jaunosios perspektyviosios žaidėjos iš Vilniaus bei mažesnių aplinkinių miestų.
+
„VKM-Kibirkštis-MRU“ komandos sudėtis 2022–2023 m. sezoneNr.ŽaidėjaPozicijaTautybė0Sintija AukštikalnytėSGLietuvė1Danielė PaunksnytėPGLietuvė2Gytė PupelytėPGLietuvė4Gintarė BuškevičiūtėSFLietuvė6Salomėja LatvytėSF, PFLietuvė7Gabrielė SederevičiūtėSF, PFLietuvė10Vanessa KaukenasSFLietuvė13Eva PernavaitėPGLietuvė14Ugnė GrigaliūnaitėPG, SGLietuvė17Urtė RatavičiūtėPFLietuvė22Rusnė UtkaitėSFLietuvė23Gabija StrolytėSGLietuvė

 Vyr. trenerė – Jurgita Štreimikytė-Virbickienė
 Trenerio asistentas – Tomas Butkevičius
 Direktorius – Vytenis Tupčiauskas

 Šaltiniai 
 http://www.bckibirkstis.lt/
 http://moterulyga.lt/
 http://www.fiba.basketball/euroleaguewomen/19-20
 http://www.fiba.basketball/eurocupwomen/19-20

Kategorija:Vilniaus krepšinio klubai
Kategorija:Lietuvos moterų krepšinis